
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χορήγηση έκτακτης οικονομικής ενίσχυσης στους 

Μουσικούς Πύργου Ηλείας. 1 

Αντικατάσταση των άρθρων 112 και 114 του Κανονι¬ 
σμού Ασφάλισης ΙΚΑ . 2 

Σύσταση Υπηρεσίας Ασφαλείας Κέντρου Προσωρινής 

Καθορισμός τοπικής αρμοδιότητας και διοικητικής 
υπαγωγής περιφερειακών Υπηρεσιών της Ελληνι¬ 
κής Αστυνομίας. 4 

Ίδρυση Παραρτήματος της Λέσχης Δ/νσης Αστυνομίας 

Αθηνών στο ΙΑ' Αστυνομικό Τμήμα Αθηνών. 5 

Συγκρότηση υπηρεσιακού συμβουλίου στον Οργανισμό 

«Ταμείο Λαϊκών Αγορών». 6 

Τροποποίηση των άρθρων 16 παρ. 2 και 21 του Κανονι¬ 
σμού Λειτουργίας Διοικήσεως και Παροχών του 
ΚΑΦ Ξηρός Αίγιου Ν. ΑχαΤας. 7 


Τροποποίηση της 394/Συν.34/14-12-92 απόφασης 
του Δ.Σ. του ΙΚΑ ως προς την ασφαλιστική κλάση 
των μελών του Σωματείου Φορτ/τών Προκυμαίας 
Λιμένος Καβάλας «Η ΑΝΑΓΕΝΝΗΣΗ» και του Σωμα¬ 
τείου Φορτ/τών Κύτους και φορτηγίδων Λιμένος 


Καβάλας «ΑΓ. ΝΙΚΟΛΑΟΣ» . 8 

Ανακατάταξη σε ασφαλιστική κλάση των μελών ασφα¬ 
λιστικών συνεταιρισμών του Κεφαλαίου ΙΑ' του Κα¬ 
νονισμού Ασφάλισης του ΙΚΑ. 9 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην ΥΠΠΟ/ΓΝΟΣ/11642/ 
5.3.1993 απόφαση Υπουργού Πολιτισμού .10 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 31277 (1) 


Χορήγηση έκτακτης οικονομικής ενίσχυσης στους Μουσι¬ 
κούς Πύργου Ηλείας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 23 του Ν.1836/89 «Προώ¬ 
θηση της απασχόλησης και της επαγγελματικής κατάρτι¬ 
σης και άλλες διατάξεις». 


2. Την αριθ. 590/93 απόφαση του Δ.Σ. του ΟΑΕΔ που 
μας υποβλήθηκε με το αρ. 107624/15.4.93 έγγραφο του 
Οργανισμού. 

3. Την αρ. 100919/90 απόφαση του Υπουργού Εργα¬ 
σίας «Μεταβίβαση αρμοδιοτήτων του Υπουργού Εργασίας 
στον Γεν. Γραμματέα, Ειδικό Γραμματέα, Προϊσταμένους 
Δ/νσεων, Υπηρεσιών και Τμημάτων», Αποφασίζουμε: 

Εγκρίνουμε τη χορήγηση έκτακτης οικονομικής ενίσχυ¬ 
σης από εξήντα χιλιάδες (60.000) δρχ. στον καθένα από 
τους επαγγελματίες μουσικούς του Σωματείου «Ο ΑΠΟΛ¬ 
ΛΩΝ» Πύργου Ηλείας καί μέχρι του αριθμού των εβδομή¬ 
ντα οκτώ (78) ατόμων, με τις εξής προϋποθέσεις: 

α) Να είναι άνεργοι κατά την περίοδο καταβολής της οι¬ 
κονομικής ενίσχυσης. 

β) Να έχουν εγγράφει στο εν λόγω Σωματείο πριν την 1 η 
Φεβρουάριου 1993 και γ) να είναι ασφαλισμένοι στο ΙΚΑ, 
αποδεικνυομένου του τελευταίου τούτου με την προσκό¬ 
μιση ισχύοντος ασφαλιστικοαβιβλιοϊίίόυΓ'" 

Η αξίωση της παραπάνω οικονομικής ενίσχυσης παρα¬ 
γράφεται μετά την 28η Μαΐου 1993. 

Κάλυψη δαπάνης: 

1. Από τις διατάξεις της παρούσας απόφασης προκα- 
λείται δαπάνη σε βάρος του προϋπολογισμού του 
Ο.Α.Ε.Δ. ύψους 5.000.000 δρχ. περίπου. 

2. Για την ανωτέρω δαπάνη έχει εγγράφει πίστωση στον 
προϋπολογισμό του ΟΑΕΔ έτους 1993 με τα στοιχεία 
(Κ.Α.Ε.) «0659» λοιπές παροχές ανεργίας. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 30 Απριλίου 1993 
Με εντολή Υπουργού 
Ο Γ ενικός Γ ραμματέας 
ΣΤΕΛΙΟΣ ΣΦΑΚΙΑΝΑΚΗΣ 

-♦- 

Αριθ. Φ,21/770 (2) 

Αντικατάσταση των άρθρων 112 και 114 του Κανονισμού 
Ασφάλισης ΙΚΑ. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 16 του Α.Ν 1846/51 «περί 
Κοινωνικών Ασφαλίσεων», όπως τροποποιήθηκαν μετα¬ 
γενέστερα. 

2. Τις διατάξεις της παρ.2του άρθρου 5 του Ν.861/79. 

3. Τις αρ. 46/4/18.2.93 και 47/5/25.2.93 αποφάσεις 
του Διοικητικού Συμβουλίου του ΙΚΑ, αποφασίζουμε:, 

1. Η παρ. 1 του άρθρου 113 του Κανονισμού Ασφάλισης 
ΙΚΑ, αντικαθίσταται ως εξής: 

«1. Η κατά το προηγούμενο άρθρο Επιτροπή που 
εδρεύει στη Διοίκηση του Ιδρύματος αποτελείται: 

α) Από το Διοικητή του ΙΚΑ ως Πρόεδρο, αναπληρού- 
μενο από τον νόμιμο αναπληρωτή του Υποδιοικητή. 

β) Από δύο μέλη του Δ.Σ οριζόμενα με τους αναπληρω¬ 
τές τους απ’ αυτό στην αρχή κάθε χρόνου. Το ένα μέλος 
προέρχεται από τους εκπροσώπους των ασφαλισμένων ή 
συνταξιούχων και το άλλο από τους εκπροσώπους των ερ¬ 
γοδοτών στο Δ.Σ του Ιδρύματος. 

γ) Από το Νομικό Σύμβουλο του Ιδρύματος αναπληρού- 
μενο από Πάρεδρο του Νομικού Συμβουλίου του Κράτους 
που υπηρετεί στο ΙΚΑ. 

Χρέη Εισηγητή στην Επιτροπή εκτελεί ο Διευθυντής 
Εσόδων της Διοίκησης του ΙΚΑ, αναπληρούμενος, σε πε¬ 
ρίπτωση κωλύματος ή απουσίας του από τον νόμιμο ανα¬ 
πληρωτή του, χρέη δε γραμματέα ένας από τους υπαλλή¬ 
λους της διεύθυνσης εσόδων της Διοίκησης, οριζόμενος 
με τον αναπληρωτή του από τον Διοικητή. 

Οι αποφάσεις της Επιτροπής Αναστολών λαμβάνονται 
κατά πλειοψηφία. 

Σε περίπτωση ισοψηφίας υπερισχύει η γνώμη του προέ¬ 
δρου αυτής». 

2. Η παρ. 1 του άρθρου 114 του Κανονισμού Ασφάλισης 
ΙΚΑ αντικαθίσταται ως εξής: 

«1. Για την αναστολή καταβολής των οφειλομένων ει¬ 
σφορών κλπ. σύμφωνό με το*άρθρο 112 του παρόντος 
υποβάλλεται από τον ενδιαφερόμενο αίτηση στον Δ/ντή 
του Ταμείου είσπραξης εσόδων ΙΚΑ ή στον Δ/ντή της Τα¬ 
μειακής Υπηρεσίας του Υπ/τος, ο οποίος ανάλογα με το 
ποσό της οφειλής αποφασίζει επί της αίτησης ή την διαβι¬ 
βάζει στο κατά το άρθρο 112 αρμόδιο όργανο. 

Η αίτηση είναι παραδεκτή μόνο αν επισυνάπτεται σ’ 
αυτή γραμμάτιο είσπραξης του ΙΚΑ περί κατάθεσης παρα- 
βόλου δύο χιλιάδων (2.000) δρχ. για οφειλή μέχρι 
2.000.000 δρχ. πέντε χιλιάδων (5.000) δρχ. για τις οφει¬ 
λές από 2.000.001 μέχρι 10.000.000 δρχ. και δέκα χιλ. 
(10.000) δρχ. για τις από 10.000.001 δρχ. και πάνω οφει¬ 
λές. 

Τα εισπραττόμενα ποσά από τα παράβολα αποτελούν 
έσοδα του Ιδρύματος». 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού προϋπολογισμού και 
του προϋπολογισμού του ΙΚΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 1993 

Ο ΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 


Αριθ. 7001/2/436 (3) 

Σύσταση Υπηρεσίας Ασφαλείας Κέντρου Προσωρινής 
Διαμονής Προσφύγων Ζηρού Πρέβεζας. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις της παρ. 1 του άρθρου 7 του Ν. 48/ 
1975 «Περί της Εθνικής Σημαίας της Ελλάδος, του Εμβλή¬ 
ματος της Ελληνικής Δημοκρατίας, του όρκου των ανα- 
λαμβανόντων δημοσίαν εν γένει υπηρεσίαν, του τύπου 
των σφραγίδων των Δημοσίων Αρχών και των εγγράφων 
τούτων» (Α' 108). 

2. Τις διατάξεις των άρθρων 8 παρ. 5 και 11 παρ. 2,5 και 
6 του Ν. 1481/1984 «Οργανισμός Υπουργείου Δημόσιας 
Τάξης» (Α' 152), όπως το τελευταίο αντικαταστάθηκε με 
το άρθρο 1 παρ. 1 του Ν. 1590/1986 (Α' 49), καθώς και 
του άρθρου 22 παρ. 3 του ίδιου νόμου. 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081 /1992 (Α' 154). 

4. Τις διατάξεις του Π.Δ. 137/1986 «Συγκρότηση της 
Γενικής Γραμματείας Δημόσιας Τάξης σε Υπουργείο Δη¬ 
μόσιας Τάξης» (Α' 51). 

5. Τις διατάξεις του άρθρου 1 παρ. Α εδόφ. 54 της 
7004/3/12ιβ από 4.10.1989 απόφασης του Υπουργού 
Δημόσιας Τάξης «Μεταβίβαση αρμοδιοτήτων και του δι¬ 
καιώματος υπογραφής «Με εντολή Υπουργού» στο Γ ενικό 
Γραμματέα, τον Αρχηγό της Ελληνικής Αστυνομίας, τους 
Προϊσταμένους των Κλάδων και άλλα όργανα του Υπουρ¬ 
γείου Δημόσιας Τάξης» (Β’ 761). 

6. Τις διατάξεις της 7001/10/21 μθ από 28-5-1992 
απόφασης των Υπουργών Προεδρίας της Κυβέρνησης και 
Δημόσιας Τάξης « Ασκηση αρμοδιοτήτων του που μεταβί¬ 
βασε στο Γενικό Γραμματέα, τον Προϊστάμενο του Κλά¬ 
δου Αστυνομίας, Ασφάλειας και Τάξης και άλλα όργανα 
του Υπουργείου Δημόσιας Τάξης» (Β’ 383). 

7. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του κρατικού προϋ¬ 
πολογισμού ύψους 3.000.000 δραχμών για το τρέχον οι¬ 
κονομικό έτος και 4.000.000 δραχμών περίπου για κάθε 
ένα από τα επόμενα οικονομικά έτη. Για την ανωτέρω δα¬ 
πάνη έχει εγγράφει πίστωση στον κρατικό προϋπολογισμό 
ύψους 3.000.000 δραχμών στον ειδικό φορέα 43-210 
και μέ τους εξής ΚΑΕ 0722, 0824 - 1111, αποφασί¬ 
ζουμε: 

ΑΡΘΡΟ 1. 

1. Συνιστάται και λειτουργεί Υπηρεσία Ασφαλείας Κέ¬ 
ντρου Προσωρινής Διαμονής Προσφύγων Ζηρού 
(ΥΠ.ΑΣΦ./ΚΕ.Π.ΔΙ.Π.Ζηρού), με έδρα το χώρο λειτουρ¬ 
γίας του Κέντρου Προσωρινής Διαμονής Προσφύγων Ζη¬ 
ρού Φιλιππιάδας Πρέβεζας. Η τοπική αρμοδιότητά της 
εκτείνεται στο χώρο του αντίστοιχου κέντρου προσωρινής 
διαμονής προσφύγων όπως αυτό καθορίζεται από φυσικά 
ή τεχνικά ορόσημα, καθώς και εξωτερικά και περιμετρικά 
αυτού σε ακτίνα εκατό (100) μέτρων. 

2. Η ΥΠ.ΑΣΦ./ΚΕ.Π.ΔΙ.Π.Ζηρού λειτουργεί σε επίπεδο 
Αστυνομικού Τμήματος, έχει ως αποστολή την αντιμετώ¬ 
πιση αναγκών τάξης και ασφάλειας και ασκεί εντός των 
ορίων της περιφέρειάς της το σύνολο των αρμοδιοτήτων 
αστυνομίας τάξης και ασφάλειας, στις οποίες και περιορί¬ 
ζεται αποκλειστικά. Ο Διοικητής της υπηρεσίας αυτής έχει 

τα καθήκοντα και τη δικαιοδοσία του Διοικητή Αστυνομι¬ 
κού Τμήματος. 

3. Στην ΥΠ.ΑΣΦ./ΚΕ.Π.ΔΙ.Π.Ζηρού συγκροτείται και 
λειτουργεί Γραμματεία, που χειρίζεται τα θέματα προσω¬ 
πικού, διακίνησης αλληλογραφίας, αρχείου, υλικού, χρη¬ 
ματικού και τεχνικών μέσων. 

4. Η ΥΠ.ΑΣΦ./ΚΕ.Π.ΔΙ.Π.Ζηρού στελεχώνεται με κα¬ 
τάλληλο και το απαραίτητο, κατά τις περιστάσεις, προσω¬ 
πικό, που προέρχεται από το σύνολο της δύναμης του Σώ¬ 
ματος της Ελληνικής Αστυνομίας, με προσωρινή μετακί¬ 
νηση, κατά τις κείμενες διατάξεις, και εφοδιάζεται με τα 
αναγκαία υλικοτεχνικά μέσα. 

5. Η ΥΠ.ΑΣΦ./ΚΕ.Π.ΔΙ.Π.Ζηρού συνεργάζεται στενά με 
τις λοιπές, κατά τόπους, αστυνομικές υπηρεσίες, τις 
στρατιωτικές και άλλες αρχές και οργανισμούς, στο πλαί¬ 
σιο της αποστολής και των αρμοδιοτήτων της. 

6. α. Στα έγγραφα που εκδίδονται από την ΥΠ.ΑΣ./ 
ΚΕ.Π.ΔΙ.Π.Ζηρού τίθεται σφραγίδα που αποτελείται από 
τρεις επάλληλους και ομόκεντρους κύκλους. Ο εξωτερι¬ 
κός κύκλος έχει διάμετρο 0,04 του μέτρου και μέσα σ' αυ¬ 
τόν αναγράφονται κυκλικά οι λέξεις «ΕΛΛΗΝΙΚΗ ΔΗΜΟ¬ 
ΚΡΑΤΙΑ». Στον εσωτερικό κύκλο απεικονίζεται το έμ¬ 
βλημα της Ελληνικής Δημοκρατίας, όπως καθορίζεται από 
το άρθρο 2 του Ν.48/1975. Στο δεύτερο κύκλο αναγρά¬ 
φεται κυκλικά στο κάτω μέρος ο τίτλος της και στο άνω μέ¬ 
ρος η υπερκείμενη αυτής αρχή (ΑΣΤΥΝ.Δ/ΝΣΗ ΠΡΕΒΕ¬ 
ΖΑΣ) όπως στο υπόδειγμα του συνημμένου παραρτήμα¬ 
τος. 

β. Ο αριθμός των αντιτύπων των σφραγίδων, που απαι¬ 
τούνται για τη λειτουργία της υπηρεσίας, καθορίζεται με 
διαταγή του οικείου Αστυνομικού Διευθυντή. Οι περισσό¬ 
τερες της μιας σφραγίδες αριθμούνται . 

γ. Υπεύθυνος για τη φύλαξη των σφραγίδων είναι ο Διοι¬ 
κητής της ΥΠ.ΑΣΦ./ΚΕ.Π. ΔΙ.Π.Ζηρού, ο οποίος με δια¬ 
ταγή του μπορεί να αναθέτει τη φύλαξη αυτής στον προϊ¬ 
στάμενο της Γραμματείας ή σε άλλον υφιστάμενό του, 
κατά την κρίση του. Με την ίδια ή άλλη διαταγή ορίζονται 
και οι υπεύθυνοι για τη χρησιμοποίηση των σφραγίδων, 
κατά τις κείμενες διατάξεις. 

7. Η ΥΠ.ΑΣΦ./ΚΕ.Π.ΔΙ.Π.Ζηρού εφοδιάζεται, με μέρι¬ 
μνα της Αστυνομικής Διεύθυνσης Πρέβεζας, και τηρεί όσα 
βιβλία είναι απαραίτητα, λόγω της ειδικής αποστολής και 
των αρμοδιοτήτων της, από τα προβλεπόμενα στην 6/ 
1986 Κανονιστική Διαταγή του Υπουργείου Δημόσιας τά¬ 
ξης. 

8. Οι κείμενες διατάξεις, που ρυθμίζουν τα θέματα των 
επιθεωρήσεων των Αστυνομικών Τμημάτων γενικής αρμο¬ 
διότητας, εφαρμόζονται και για την ΥΠ.ΑΣΦ./ΚΕ.Π.ΔΙ.Π.- 
Ζηρού. 

ΑΡΘΡΟ 2. 

Από την έναρξη ισχύος της παρούσας καταργείται η 
7001 /2/436 με από 20-2-1992 απόφαση του Υπουργού 
Δημόσιας Τάξης (Β’159). 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Απριλίου 1993 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 

-♦- 

Αριθ. 7001 /2/219ιη (4) 

Καθορισμός τοπικής αρμοδιότητας και διοικητικής υπα¬ 
γωγής περιφερειακών Υηηρεσιών της Ελληνικής Αστυ¬ 
νομίας. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 7 παρ. 1 του Ν. 48/1975 
«Περί της Εθνικής Σημαίας της Ελλάδος, του Εμβλήματος 
της Ελληνικής Δημοκρατίας, του όρκου των αναλαμβανό- 
ντων δημοσίαν εν γένει υπηρεσίαν, του τύπου των σφραγί¬ 
δων των Δημοσίων Αρχών και των εγγράφων τούτων» (Α' 
108). 

2. Τις διατάξεις των άρθρων 8 παρ. 5 και 11 παρ. 4 και 6 
του Ν. 1481/1984 «Οργανισμός Υπουργείου Δημόσιας 
Τάξης» (Α' 152), όπως το τελευταίο αντικαταστάθηκε με 
το άρθρο 1 παρ. 1 του Ν. 1590/1986 (Α' 49). 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081 /1992 (Α' 154). 

4. Τις διατάξεις του π.δ. 137/1986 «Συγκρότηση της 
Γ ενικής Γ ραμματείας Δημόσιας Τάξης σε Υπουργείο Δη¬ 
μόσιας Τάξης» (Α’ 51). 

5. Τις διατάξεις του άρθρου 1 παρ. Α' εδ. 54 της 7004/ 
3/12-ιβ από 4-10-1989 απόφασης του Υπουργού Δημό¬ 
σιας Τάξης «Μεταβίβαση αρμοδιοτήτων και του δικαιώμα¬ 
τος υπογραφής «Με εντολή Υπουργού» στο Γ ενικό Γ ραμ- 
ματέα, τον Αρχηγό της Ελληνικής Αστυνομίας, τους Προϊ¬ 
σταμένους των Κλάδων και άλλα όργανα του Υπουργείου 
Δημόσιας Τάξης» (Β' 761). 

6. Τις διατάξεις της 7011/10/21 μθ από 28.5.1992 
απόφασης των Υπουργών Προεδρίας της Κυβέρνησης και 
Δημόσιας Τάξης « Ασκηση και από τον Υπουργό Δημόσιας 
Τάξης αρμοδιοτήτων του που μεταβίβασε στο Γενικό 
Γραμματέα, τον Προϊστάμενο του Κλάδου Αστυνομίας, 
Ασφάλειας και Τάξης και άλλα όργανα του Υπουργείου 
Δημόσιας Τάξης» (Β' 383). 

7. Την ανάγκη ρύθμισης των θεμάτων διοικητικής υπα¬ 
γωγής και καθορισμού τοπικής αρμοδιότητας περιφερεια¬ 
κών υπηρεσιών της Ελληνικής Αστυνομίας που συστάθη- 
καν ή καταργήθηκαν πρόσφατα, ώστε να καταστεί δυνατή 
η λειτουργία των νέων Υηηρεσιών και η υλοποίηση των 
λοιπών σχετικών μεταβολών. 

8. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Ρυθμίζονται τα θέματα καθορισμού τοπικής αρμοδιότη¬ 
τας, και διοικητικής υπαγωγής των κατωτέρω, κατά περί¬ 
πτωση, περιφερειακών Υπηρεσιών της Ελληνικής Αστυ¬ 
νομίας ως ακολούθως: 

1. Αστυνομικό Τμήμα Ερέτριας (Α.Δ. Εύβοιας). 

α. Τοπική αρμοδιότητα Α.Τ. Ερέτριας. 

Η περιοχή άμεσης τοπικής δικαιοδοσίας του Α.Τ. Ερέ- 

τριας συμπίπτει με εκείνη του πρώην Α.Σ. Ερέτριας, που 
ήδη προήχθη σε Αστυνομικό Τμήμα Ερέτριας, βάσει των 
διατάξεων της παρ. 3 του άρθρου 1 του π.δ. 91/1993 (Α' 
37) και αναλυτικά έχει ως εξής : 

Έδρα: Ερέτρια. 

Περιφέρεια: (ΑγίαΤριάς, «Νησίς», Γέροντας, Μαγούλα, 
Μαλακώντα). 

β. Διοικητική υπαγωγή Αστυνομικών Σταθμών Αμαρύν- 
θου, Αυλίδος και Βασιλικού (Α.Δ.Εύβοιας). 

(1) Ο Αστυνομικός Σταθμός Αμαρύνθου υπάγεται, εφε¬ 
ξής, διοικητικά στο Αστυνομικό Τμήμα Ερέτριας. 

(2) Οι Αστυνομικοί Σταθμοί Αυλίδος και Βασιλικού υπά¬ 
γονται, εφεξής, διοικητικά μεν στο Αστυνομικό Τμήμα 
Χαλκίδας, ως προς το ειδικό δε αντικείμενο της αποστο¬ 
λής τους σ’όλα τα Τμήματα της έδρας της Α.Δ. Εύβοιας, 
κατά λόγο αρμοδιότητας. 

2. Αστυνομικό Τμήμα Ίου (Α.Δ. Κυκλάδων), 
α. Τοπική αρμοδιότητα Α.Τ. Ίου. 

Η περιοχή της άμεσης τοπικής δικαιοδοσίας του Α.Τ. 
Ίου συμπίπτει με εκείνη του πρώην Α.Σ. Ίου, που ήδη 
προήχθη σε Αστυνομικό Τμήμα Ίου, βάσει των διατάξεων 
της παρ. 2 του άρθρου 1 του π.δ. 91/1993, και αναλυτικά 
έχει ως εξής: . 

Έδρα : Ίος. -3 

Περιφέρεια : (Αγία θεοδότη, Επάνω Κάμπος, Μαγγα- 
νάρα, Μυλοπότας, Ψάθη). 

β. Διοικητική υπαγωγή Αστυνομικών Σταθμών Σικίνου 
και Φολεγάνδρου (Α-Δ. Κυκλάδων). 

Οι Αστυνομικοί Σταθμοί Σικίνου και Φολεγάνδρου υπά¬ 
γονται , εφεξής, διοικητικά στο Αστυνομικό Τμήμα Ίου και 
καταργείται η διοικητική υπαγωγή τους στο Αστυνομικό 
Τμήμα Θήρας; 

3. Αστυνομικό Τμήμα Κρυστάλλοπηγής (Α.Δ. Φλώρι¬ 
νας). . ,··..··. ν 

α. Τοπική αρμοδιότητα Α.Τ. Κρυσταλλοπηγής. 

Η περιοχή της άμεσης τοπικής δικαιοδοσίας του Αστυ¬ 
νομικού Τμήματος Κρυστάλλοπηγής συμπίπτει με εκείνη 
του πρώην Αστυνομικού Σταθμού Κρυσταλλοπηγής που 
ήδη προήχθη σε Αστυνομικό Τμήμα Κρυσταλλοπηγής, βά¬ 
σει των διατάξεων του π.δ. 59/1993 (Α' 26) και αναλυτικά 
έχει ως εξής: 

Έδρα: Κρυσταλλοπηγή. 

Περιφέρεια:. Βατοχώριον. 

Ασκεί και τις αρμοδιότητες διαβατηριακού και συναλ¬ 
λαγματικού ελέγχου στο οδικό σημείο εισόδου-εξόδου 
Κρυσταλλοπηγής. 

β) Διοικητική υπαγωγή Αστυνομικού Σταθμού Ανταρτι- . 
κού (Α.Δ. Φλώρινας). 

Ο Αστυνομικός Σταθμός Αντάρτικού υπάγεται, εφεξής, 
διοικητικά στο Αστυνομικό Τμήμα Κρυσταλλοπηγής και 
καταργείται η διοικητική υπαγωγή του στο Αστυνομικό 
Τμήμα Αγίου Γερμανού. 

4. Εδαφική υπαγωγή της περιοχής των πρώην Αστυνο¬ 
μικών Σταθμών Ασκύφου και Πατσιανού (Α.Δ. Χανίων). 

Η περιφέρεια των πρώην Αστυνομικών Σταθμών Ασκύ¬ 
φου και Πατσιανού, οι οποίοι καταργήθηκαν, αντίστοιχα 
βάσει των 7001/2/583στ από 7.1.93 και 7001/2/627γ 
από 7.1.93 αποφάσεων του Υπουργού Δημόσιας Τάξης 
(Β' 61), υπάγεται στο Αστυνομικό Τμήμα Χώρας Σφακίων, 
του οποίου η περιοχή άμεσης εδαφικής δικαιοδοσίας δια¬ 
μορφώνεται εφεξής, ως ακολούθώς: 

Έδρα: Χώρα Σφακίων. 


Περιφέρεια: (Κομιτάδες), Αγία Ρούμελη (Παλαιό Αγία 
Ρούμελη), 'Ασφενδος ( Αγιος Γεώργιος, Άγιος Νεκτάριος, 
Βουβός, Νομικιανά), Άσκυφος (Αμμουδάριον, Γωνίον, 
Καρές, Πετρές), Ίμπρος (Βρασκάς), Πατσιανός (Καλλι¬ 
κράτης, Καψοδάσος, Παράδεισος), Σκαλωτή (Αργου- 
λές). 

5. Τοπική αρμοδιότητα Αστυνομικού Τμήματος Γλυκών 
Νερών (Διεύθυνσης Αστυνομίας Ανατολικής Αττικής). 

Τοπική Αρμοδιότητα 

Η εδαφική περιφέρεια του Αστυνομικού Τμήματος Γλυ¬ 
κών Νερών συμπίπτει με εκείνη του πρώην Αστυνομικού 
Σταθμού Γλυκών Νερών που ήδη προήχθη σε Αστυνομικό 
Τμήμα Γλυκών Νερών, βάσει των διατάξεων του Π.Δ. 62/ 
1993 (Α’ 27) και έχει αναλυτικά ως εξής: 

Έδρα: Γλυκά Νερά. 

Περιφέρεια: Περιλαμβάνει την κοινότητα Γλυκών Νε¬ 
ρών, τον οικισμό Λεοντάριον, του Δήμου Παλλήνης και πε¬ 
ρικλείεται από τις κατωτέρω οδούς και σημεία: 

Αρχίζει από την Ανατολική κορυφογραμμή Υμηττού, συ¬ 
νεχίζει δεξιά με την οδό Χλόης μέχρι ενώσεώς της με τη Λ. 
Μεσογείων στον αριθ. 524. 

Ακολουθεί τη Λ. Μεσογείων κατά το δεξιό μέρος αυτής 
μέχρι τον αριθ. 560. 

Συνεχίζει τη Λ. Μαραθώνα, από αριθ. 2 - 72, που ενώ¬ 
νεται με τη Λ.Σπάτων. 

Ακολουθεί τη Λ. Σπάτων, από αριθ. 2 έως 74. Δεξιά από 
τον αριθ. 74 ακολουθεί το χωματόδρομο Αγίου Νικολάου, 
που ενώνεται με την οδό Λεονταρίου στον αριθ. 63. Συνε¬ 
χίζει την οδό Λεονταρίου, από αριθ. 63, μέχρι το χωματό¬ 
δρομο τις βίλας ΚΑΜΠΑ, ο οποίος συνεχίζει δεξιά και ενώ¬ 
νεται με το κολέγιο Αθηνών και τις εγκαταστάσεις του. 
Ακολουθεί ρυάκι που περικλείει σε ευθεία γραμμή τον οι¬ 
κισμό Κάντζας και φθάνει μέχρι τη γέφυρα, στη συμβολή 
της Λεωφ. Λαυρίου με την οδό Παπαδιαμάντη. 

Συνεχίζει δεξιά τη Λεωφ. Λαυρίου, χωρίς αριθμούς, μέ¬ 
χρι την κάθετο σ’ αυτήν οδό Λαμίας (χωματόδρομος). Συ¬ 
νεχίζει την οδό Λαμίας κατευθείαν και καταλήγει στον 
Υμηττό. 

6. Επέκταση εδαφικής αρμοδιότητας του Αστυνομικού 
Τμήματος Δομοκού (Α.Δ. Φθιώτιδος). 

Επεκτείνεται η τοπική αρμιότητα του Αστυνομικού Τμή- 
ματος Δομοκού, ως προς την καθύλη αρμοδιότητα της 
αστυνομίας τροχαίας, και στο τμήμα της Παλιάς Εθνικής 
Οδού Λαμίας - Δομοκού, ήτοι από την 22 X θ (22η χιλιομε¬ 
τρική θέση) μέχρι και την 34 X θ (34η χιλιομετρική θέση), 
και περιορίζεται αντίστοιχα η τοπική αρμοδιότητα του 
Αστυνομικού Σταθμού Ομβριακής ως προς την καθύλη αρ¬ 
μοδιότητα της αστυνομίας τροχαίας. 

Άρθρο 2 

■ν. 

Τήρηση σφραγίδων. 

Τα Αστυνομικά Τμήματα Γλυκών Νερών, Ερέτριας, Ίου 
και Κρυσταλλοπηγής και το Τμήμα Μεταγωγών Δικαστη¬ 
ρίων Λάρισας τηρούν ίδια σφραγίδα, η οποία τίθεται στα 
έγγραφα που εκδίδονται από τις Υπηρεσίες αυτές, σύμ¬ 
φωνα με τις διατάξεις των άρθρων 1 παρ. 1 εδάφ. ζ' και 2 
της 7011/11/6 από 6.5.1988 απόφασης του Υπουργού 
Δημόσιας Τάξης «Καθορισμός των υπόχρεων, προς τή¬ 
ρηση σφραγίδων, Αστυνομικών υπηρεσιών και των υπευ¬ 
θύνων για τη Φύλαξή τους» και το συνημμένο σ’αυτή υπό¬ 
δειγμα 7 σφραγίδας (Β' 285). 

Αρθρο 3 

Από την έναρξη ισχύος της παρούσας απόφασης καταρ- 
γείται κάθε άλλη αντίθετη γενική ή ειδική διάταξη. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Απριλίου 1993 

Ο ΥΠΟΥΡΓΟΣ 

ΝΙΚΟΛΑΟΣ ΓΚΕΛΕΣΤΑΘΗΣ 
-♦- 

Αριθ. 8026/2/27-α (5) 

Ίδρυση Παραρτήματος της Λέσχης Δ/νσης Αστυνομίας 
Αθηνών στο ΙΑ' Αστυνομικό Τμήμα Αθηνών. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 
Έχοντας υπόψη: 

1. Τις διατάξεις της παρ, 1 του άρθρου 21 του Ν. 
1481/84 (Α-152) «Οργανισμός Υπουργείου Δημόσιας 
Τάξης». 

2. Την υπ' αριθμ. 8000/8/2-ζ από 29..12.1987 από¬ 
φαση Αρχηγού Ελληνικής Αστυνομίας (Β-4μ6) «Ίδρυση, 
Οργάνωση, λειτουργία και έλεγχος Λεσχών Ελληνικής 
Αστυνομίας». 

3. Τις ανάγκες ταυ ΙΑ' Αστυνομικού Τμήματος Αθηνών. 

4. Ότι από τις διατάξεις της παρούσας απόφασης δεν 
προκαλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

α. Ιδρύουμε Παράρτημα της Λέσχης Δ/νσης Αστυνομίας 
Αθηνών στο ΙΑ' Αστυνομικό Τμήμα Αθηνών. 

β. Η Οργάνωση, η λειτουργία και ο έλεγχος του Παραρ¬ 
τήματος διέπονται από τις διατάξεις της υπ’ άριθμ. 8000/ 
θ/2-ζ απά 29.12.87 απόφασης Αρχηγού Ελληνικής 
Αστυνομίας. 

γ. Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Απριλίου 1993 
Ο Αρχηγός 

ΑΝΤΙΣΤΡΑΤΗΓΟΣ ΑΝΤ. ΛΑΜΠΑΔΙΑΡΗΣ 
-♦-- 

Αριθ. Α2-2531 (6) 

Συγκρότηση υπηρεσιακού συμβουλίου στον Οργανισμό 

«Ταμείο Λαϊκών Αγορών» 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη τις διατάξεις: 

1. Του άρθρου 14 του Ν. 1586/1986, «Βαθμολογική 
διάρθρωση των θέσεων του Δημοσίου, Ν.Π.Δ.Δ. και των 
Ο.Τ.Α. και άλλες διατάξεις όπως τροποποιήθηκε με το άρ¬ 
θρο 40 του Ν. 1884/1990 «Διαρρυθμίσεις στην έμμεση 
φορολογία και άλλες διατάξεις». 

2. Του άρθρου 6 και 29 παρ. 1 του Ν. 2085/92 «Ρύθμση 
θεμάτων οργάνωσης» λειτουργίας και προσωπικού της Δ. 
Διοίκησης και άλλες διατάξεις». 

3. Του άρθρου 8 του Π.Δ. 611/77 «Υπαλληλικός Κώδι¬ 
κας». 


4. Το με αριθ. ΔΙΔΑΔ/Φ.37/30037/92 έγγραφο του 
Υπουργ. Προεδρίας της Κυβέρνησης». 

5. Την Υ 1942/9.12.92 απόφαση του Πρωθυπουργού 
και του Υπουργού Εμπορίου. 

6. Την απόφασή μας Α2-205/4.2.93, αποφασίζουμε: 

Α. Συγκροτούμε το Υπηρεσιακό Συμβούλιο του Οργανι¬ 
σμού «Ταμείο Λαϊκών Αγορών» ως εξής: 

α) Από ένα αντιπρόεδρο, σύμβουλο ή πάρεδρο του Συμ¬ 
βουλίου της Επικρατείας ή αντιπρόεδρο του Αρείου Πά¬ 
γου ή αρεοπαγίτη ή αντιπρόεδρο, σύμβουλο ή πάρεδρο 
του Ελεγκτικού Συνεδρίου ή έναν πρόεδρο Εφετών ή 
εφέτη του Ελεγκτικού Συνεδρίου ή έναν πρόεδρο Εφετών 
ή εφέτη των πολιτικών ή διοικητικών δικαστηρίων ή ένα 
σύμβουλο ή πάρεδρο του Νομικού Συμβουλίου του Κρά¬ 
τους, που ορίζεται με τον αναπληρωτή του ύστερα από 
πρόταση του προέδρου του Συμβουλίου Επικρατείας, του 
Αρείου Πάγου, του Ελεγκτικού Συνεδρίου, του γενικού 
επιτρόπου της Επικρατείας των Διοικητικών Δικαστηρίων 
και του Προέδρου του Νομικού Συμβουλίου του Κράτους 
κατά περίπτωση με τον αναπληρωτή του ως πρόεδρο. 

β) Από ένα (1) μόνιμο υπάλληλο του Ταμείου Λαϊκών 
Αγορών με βαθμό Διεθυντή Α ή Β ή προϊστάμενο της Δ/ 
νσης του Οργανισμού του Ταμείου Λαϊκών Αγορών, ως τα¬ 
κτικό μέλος με τον αναπληρωτή του. 

γ) Από ένα (ΐ) μόνιμο υπάλληλο με βαθμό Δ/ντή Α ή Β 
του Υπουργείου Εμπορίου ή προϊστάμενο Δ/νσης ως τα¬ 
κτικό μέλος με τον αναπληρωτή του. 

δ) Από δύο αιρετούς εκπροσώπους των υπαλλήλων του 
Ταμείου Λαϊκών Αγορών που εκλέγονται με άμεση, καθο¬ 
λική και μυστική ψηφοφορία ως μέλη. 

ε) Γραμματέας του συμβουλίου ορίζεται υπάλληλος του 
Ταμείου Λαϊκών Αγορών.· 

Β. Όταν το υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μόνιμων υπαλλήλων, μετέ¬ 
χουν δύο αιρετοί εκπρόσωποι του προσωπικού με σύμ-. 
βάση εργασίας ιδιωτικού δικαίου αορίστου χρόνου, που 
εκλέγονται σύμφωνα με τις διατάξεις της παρ. γ' της παρ. 

1 του άρθρου 14 του Ν. 1586/1986. 

4. Ο κατά βαθμό ανώτερος ή αρχαιότερος από τους 
υπαλλήλους που ορίζονται μέλη του Υπηρεσιακού Συμ¬ 
βουλίου, ορίζεται δεύτερος αναπληρωτής του Προέδρου. 
Όταν προεδρεύει ο δεύτερος αναπληρωτής, ως μέλος 
του Υπηρεσιακού Συμβουλίου συμμετέχεϊο αναπληρωτής 
του Προεδρεύοντος. 

5. Η θητεία των μελών του παραπάνω Υπηρεσιακού 
Συμβουλίου λήγει την 31.12.1994 πλην των εκπροσώπων 
των υπαλλήλων που λήγει όπως προβλέπεται από τις κεί¬ 
μενες διατάξεις. 

6. Οι με αριθμ. Α2-7263/3.7.90 και Α2-205/4.2.93 
αποφάσεις μας καταργούνται. 

7. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του νομικού προ¬ 
σώπου «Ταμείο Λαϊκών Αγορών» ύψους δρχ. 1.200.000 
περίπου για το τρέχον οικονομικό έτος και δρχ! 1.200.000 
περίπου για καθένα από τα επόμενό οικονομικά έτη. Για 
την ανωτέρω δαπάνη έχει εγγραφεί πίστωση στον προϋ¬ 
πολογισμό του νομικού προσώπου «Ταμείο Λαϊκών Αγο¬ 
ρών» ύψους δρχ. 1.200.000 με τα στοιχεία ΚΑΕ 0264. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 1993 

Ο ΥΦΥΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 
-♦- 

Αριθ. 1-1320 (7) 

Τροποποίηση των άρθρων 16 παρ. 2 και 21 του Κανονι¬ 
σμού Λειτουργίας Διοικήσεως και Παροχών του ΚΑΦ 

Ξηρός Αίγιου Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του άρθρου 11 του Κ,Ν. 5167/32 «περί 
ρυθμίσεως των εις τους Λιμένας Φορτοεκφορτωτών ερ¬ 
γασιών» όπως έχουν τροποποιηθεί και συμπληρωθεί από 
τις διατάξεις του άρθρου 6 του Ν.Δ. 1254/49 «περί τροπο- 
ποιήσεως και συμπληρώσεως ενίων διατάξεων των περί 
φορτοεκφορτώσεων Νόμων» σε συνδυασμό με αυτές της 
παρ. 6 του άρθρου 8 του Ν.Δ. 3239/55. 

2. Τις διατάξεις του άρθρου 1 του ΝΔ 532/70 «περί συ¬ 
μπληρώσεως των διατάξεων περί διοικητικής αποκεντρώ- 
σεως» σε συνδυασμό με τις διατάξεις της παρ. 6 του άρ¬ 
θρου 2 του Β.Δ. 711/70 «περί καθορισμού των διατηρου- 
μένων, υπέρ του Υπουργού και των Περιφερειακών Αρχών 
διανομαρχιακού επιπέδου του Υπουργείου Εργασίας αρ¬ 
μοδιοτήτων κατά τας παρ. 1 και 4 του άρθρου 1 ως και 
κατά το άρθρο 4 του Ν.Δ. 532/70. 

3. Τις διατάξεις του άρθρου 24 του Π.Δ. 368/89 «περί 
Οργανισμού του Υπουργείου Εργασίας. 

4. Τη σύμφωνη γνώμη του Υπουργείου Εργασίας η 
οποία διατυπώθηκε στο αριθμ. 10819/5.4.93 έγγραφό 
του. 

5. Απόσπασμα πρακτικού της αριθμ. 2/12.1.93 συνε- 
δριάσεως της Α.Ε. του ΚΑΦ Ξηράς Αίγιου, «περί τροπο- 
ποιήσεως των άρθρων 16 παρ. 2 και 21 του Κανονισμού 
Λειτουργίας, Διοικήσεως και Παροχών του ΚΑΦ Ξηράς Αί¬ 
γιου». 

6. Την αριθμ. 1198/12.1.84 Απόφαση Νομάρχη ΑχαΤας 
«περί μεταβιβάσεως αρμοδιοτήτων στον Προϊστάμενο της 
Δ/νσης Επιθ/σης Εργασίας Ν. ΑχαΤας», αποφασίζουμε: 

Εγκρίνουμε όπως η παρ. 2 του άρθρου 16 και το άρθρο 
21 του Κανονισμού λειτουργίας διοικήσεως και παροχών 
του ΚΑΦ Ξηράς Αίγιου, ο οποίος εγκρίθηκε με την από¬ 
φαση του Υπουργείου Εργασίας αριθ. 47063/3051/ 
13.6.64 (ΦΕΚ 307/Β/4.8.64) όπως τροποποιήθηκε μετα¬ 
γενέστερα, διαμορφωθεί ως εξής: 

Αρθρο 16 

Ποσό εφάπαξ αποζημίωσης 

2. Το ποσό της εφάπαξ αποζημίωσης που καταβάλλεται 
σύμφωνα με τα ανωτέρω στους δικαιούχους, ορίζεται με 
ομαλές οικονομικές, συνθήκες του ΚΑΦ ως εξής: 

Γι’ αυτούς που έχουν δέκα έτη συμμετοχής δρχ. τριακό¬ 
σιες εξήντα τρεις χιλιάδες διακόσιες ογδόντα πέντε 
(363.285). 

Το ποσό αυτό των δρχ. τριακοσίων εξήντα τριών χιλιά¬ 
δων διακοσίων ογδόντα πέντε (363.285) θεωρείται βα¬ 
σικό και προσαυξάνεται κατά δρχ. πενήντα πέντε χιλιάδες 
διακόσιες δέκα εννέα (55.219) για κάθε έτος συμμετοχής 


άνω της δεκαετίας και μέχρι συμπληρώσεως εικοσαετίας, 
κατά δρχ. εξήντα οκτώ χιλιάδες διακόσιες ενενήντα οκτώ 
(68.298) για κάθε έτος συμμετοχής άνω της εικοσαετίας 
και μέχρι συμπληρώσεως τριακονταετίας, για κάθε δε 
έτος πέραν της τριακονταετίας προσαυξάνεται κατά δρχ. 
εξήντα οκτώ χιλιάδες διακόσιες ενενήντα οκτώ (68.298) 
χωρίς το συνολικό ποσό της εφάπαξ αποζημιώσεως να 
μπορεί να υπερβεί το ποσό των δρχ. ενός εκατομμυρίου 
πεντακοσίων ενενήντα οκτώ χιλιάδων τετρακοσίών πενή¬ 
ντα τεσσάρων (1.598.454). 

Αρθρο 21 

Σε περίπτωση θανάτου φορτοεκφορτωτή που είναι 
εφοδιασμένος με βιβλιάριο επαγγελματικής ταυτότητας 
της ΕΡΦ Ξηράς Αίγιου και ανεξάρτητα αν οι δικαιούχοι αυ¬ 
τού δικαιούνται την εφάπαξ αποζημίωση που καταβάλλε¬ 
ται λόγω θανάτου καταβάλλεται βοήθημα για έξοδα κη¬ 
δείας, μέχρι του ποσού των δρχ. διακοσίων είκοσι χιλιάδων 
( 220 . 000 ). 

Το ανωτέρω ποσό καταβάλλεται στην οικογένεια του 
θανόντος ή σ’ αυτούς που επιμελούνται την κηδεία του. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 27 Απριλίου 1993 

Με εντολή Νομάρχη 
Ο Προϊστάμενος 
ΗΛΙΑΣ ΧΡΙΣΤΟΠΟΥΛΟΣ 


ΑΠΟΦΑΣΗ 88 

Τροποποίηση της 394/Συν.34/14-12-92 απόφασης του 
Δ.Σ. του ΙΚΑ ως προς την ασφαλιστική κλάση των με¬ 
λών του Σωματείου Φορτ/τών Προκυμαίας Λιμένος Κα¬ 
βάλας «Η ΑΝΑΓΕΝΝΗΣΗ» και του Σωματείου Φορτ/τών 
Κύτους και φορτηγίδων Λιμένος Καβάλας «ΑΓ. ΝΙΚΟ¬ 
ΛΑΟΣ». 

(Συνεδρίαση του Δ.Σ. του ΙΚΑ αριθμ. 9/1.4.93) 

Το Διοικητικό Συμβούλιο του ΙΚΑ 
Αφού έλαβε υπ’όψιν του: 

α) Τις διατάξεις του άρθρου 60 του Κεφ. Η' τον Κανονι¬ 
σμού Ασφάλισης του Ι.Κ.Α. (Α.Υ.Ε. 55575/1479/ 
18.11.65, Φ.Ε.Κ. 816/65 τ.Β') όπως ισχύουν σήμερα, 
β) Την 394/Συν.34/14.12.92 απόφασή του. 
γ) Το 1239/5.2.93 έγγραφο του Περ/κού Υποκ/τος 
Ι.Κ.Α. Καβάλας. 

δ) Την από 25.2.93 εισήγηση της Δ/νσης Ασφ/σης Εσό¬ 
δων - Τμ. Επαγγ. Κατηγοριών & Ειδ. θεμάτων, καθώς και 
τις απόψεις των μελών του, αποφασίζει: 

1) Την τροποποίηση της 394/Συν.34/14.12.92 απόφα¬ 
σής του και την κατάταξη των μελών του Σωματείου Φορτ/ 
τών Προκυμαίας Λιμένος Καβάλας «Η ΑΝΑΓΕΝΝΗΣΗ» και 
των μελών του Σωματείου Φορτ/τών Κύτους και Φορτηγί¬ 
δων Λιμένος Καβάλας «ΑΓ. ΝΙΚΟΛΑΟΣ» στην εικοστή 
έκτη 26η ασφαλιστική κλάση, χωρίς μεταβολή του αριθ¬ 
μού των ημερών εργασίας (25 κατά μήνα) στην ασφάλιση 
για τη χρονική περιόδο από 1.1. - 31.12.93. 

2. Από τις διατάξεις αυτής της απόφασης δεν προκαλεί- 

ται δαπάνη σε βάρος του προϋπολογισμού του Ι.Κ.Α. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Ο Διοικητής-Πρόεδρος του Δ.Σ. 

Γ. ΧΙΩΤΗΣ 
-♦- 

(9) 

ΑΠΟΦΑΣΗ 102 

Ανακατάταξη σε ασφαλιστική κλάση των μελών ασφαλι¬ 
στικών συνεταιρισμών του Κεφαλαίου ΙΑ' του Κανονισμού 
Ασφάλισης του ΙΚΑ. 

(Συνεδρίαση Δ.Σ. ΙΚΑ 10/8.4.93) 

Το Διοικητικό Συμβούλιο του ΙΚΑ: 

Αφού έλαβε υπόψιν του: 

α) Τις διατάξεις του άρθρου 86 του Κεφαλαίου ΙΔ' του 
Κανονισμού Ασφάλισης του ΙΚΑ (ΑΥΕ 55575/1479/ 
18.11.65, ΦΕΚ 816/65 τ.Β') όπως ισχύουν σήμερα. 

β) Τις 489, 491/Συν. 70/26.10.92 προτάσεις της ΤΔΕ 
του Περ/κοϋ Υποκ/τος ΙΚΑ Καβάλας. 

γ) Την από 25.2.93 εισήγηση της Δ/νσης Ασφάλισης 
Εσόδων Τμ. Επαγγ. Κατηγοριών και Ειδ. θεμάτων και τις 
απόψεις των μελών του, αποφασίζει ομόφωνα: 

1. Την ανακατάταξη των μελών του Ασφαλιστικού Συνε¬ 
ταιρισμού Μικροεπαγγελματιών και Εργατών Ν. Καβάλας 
από την έκτη (6η) στην εβδόμη (7η) ασφαλιστική κλάση 


και με είκοσι πέντε (25) ημέρες ασφάλισης κατά μήνα για 
τηναπό 1.7.91 και εφεξής χρονική περίοδο καθώς και την 
ανακατάταξη των μελών του Ασφαλιστικού Συνεταιρισμού 
Ιχθυοτρόφων Αλλιεργατών Ν. Καβάλας από τη δεκάτη 
(10) στην ενδεκάτη (11) ασφαλιστική κλάση και με είκοσι 
πέντε (25) ημέρες ασφάλισης κατά μήνα για την από 
1.1.93 και εφεξής χρονική περίοδο. 

2. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του Ι.Κ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Υποδιοικητής-Αναπλ. Πρόεδρος 
ΓΕΡΑΣΙΜΟΣ ΓΙΑΚΟΥΜΑΤΟΣ 

-φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στο ΦΕΚ 267/Β/15.4.1993, στο οποίο δημοσιεύθηκε η 
Απόφαση ΥΠΠΟ/ΓΝΟΣ/11642/ 5.3.1993 «ανάθεση αρ¬ 
μοδιότητας», γίνεται η εξής διόρθωση: 

Στη δεκάτη όγδοη σειρά του κειμένου διορθώνεται το 
λανθασμένο «αναθέτουμε τον συντονισμό της δόμησης» 
στο ορθό «αναθέτουμε τον συντονισμό της δράσης». 

(Από το Υπουργείο Πολιτισμού) 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΕΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ ΘΗ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


’ Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

Ία 

το Τεύχος Α' Δρχ. 15.000 

Δρχ. 

750 

β) 

» 

» 

» 

Β' 

» 30.000 

» 

1.500 

Υ) 

» 

» 

» 

Γ 

» 10.000 

» 

500 

δ) 

» 

» 

» 

Δ' 

» 30.000 

» 

1.500 

ε) 

» 

» 

» 

Αναπτυξιακών Πράξεων 

ΐ) 20.000 

» 

1.000 

στ) 

» 

» 

» 

Ν.Π.Δ.Δ. 

ι> 10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 5.000 

» 

250 

η) 

» 

.» 

» 

Δελτ. Εμπ.& Βιομ. Ιδ. 

ι) 10.000 

» 

500 

θ) 

» 

» 

» 

Αν. Ειδικού Δικαστηρίου : 

» 3.000 

» 

150 

ι) 

» 

» 

» 

Α.Ε. & Ε.Π.Ε 

» 200.000 

» 

10.000 

ια) 1 

Για 

όλα 

τα Τεύχη εκτός ΤΑΕ-ΕΠΕ ; 

» 100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















